Werker in hof vir moord op aktivis | Maroela Media
Werker in hof vir moord op aktivis
Annette Kennealy (Foto: Facebook)
Die verdagte in die moord op die plaasmoord-aktivis Annette Kennealy was 'n werker van Kennealy. Sy is vroeër die week op 'n kleinhoewe buite Louis Trichardt in Limpopo vermoor is.
Kenny Ramatshimbila (40) het Donderdag in die plaaslike landdroshof verskyn op aanklagte van moord en huisroof nadat hy Dinsdagaand in hegtenis geneem is in verband met die moord op sy werkgewer.
Kol. Moatshe Ngoepe, woordvoerder van die polisie, het aan Maroela Media gesê Ramatshimbila bly vir eers in aanhouding en hy sal tydens sy volgende hofverskyning om borgtog aansoek doen.
Maroela Media het vroeër berig Kennealy (51) se liggaam is Maandag omstreeks 09:00 op die Welgevonden-kleinhoewes met ernstige kopbeserings aangetref.
Luidens inligting deur Marius Müller, nasionale operasionele koördineerder van AfriForum, aan Maroela Media verskaf, het Kennealy se ma haar aanhoudend gebel en onraad begin vermoed toe haar dogter nie antwoord nie.
Sy het gevolglik iemand uitgestuur na die kleinhoewe waar Kennealy saam met Ramatshimbila gewoon het. Dit is hiér waar die betrokke persoon Kennealy se bebloede liggaam aangetref het.
Kennealy het op haar maag gelê en het beserings aan haar linkeroog asook 'n oop wond aan haar voorkop gehad. 'n Hamer het op die toneel gelê en sy het ook 'n ysterstaaf om haar nek gehad.
Daar was geen teken van Ramatshimbila nie.
Dit is duidelik op Kennealy se Facebook-blad dat die dreigende kwessie van plaasmoorde haar na aan die hart gelê het en sy haarself daarvoor beywer het om bewusmaking te skep.
Kennealy het onder meer net verlede week haar afgryse op dié blad uitgespreek oor die plaasaanval wat die lewe van 'n boer naby Bonnievale in die Wes-Kaap geëis het.
Ramatshimbila sal op 1 Julie weer in die hof verskyn.
Annette Kennealy In die nuus Louis Trichardt plaasaanvalle
Foto's: Sewe na hospitaal ná dek meegee
Coke sê minder suiker in koeldrank gaan nié oor belasting
Dit is ongelukkig die waarheid…
Plaas wys julle vir ons die vark Se bakkies!!!!!
Ek kan nie anders dink as dat hierdie nie net gewone moorde is nie. Hierdie is georganiseerde aanslag op ons wit boere. Dit is myns insiens niks anders as withaat wat aangeblaas word deur politieke partye soos die EFF en BLF. Waarom word dit nie ondersoek nie. Grondonteiening sonder vergoeding sal nie nodig wees as dit so aangaan nie
Hierdie mense weet nie wat die word lojaliteit beteken nie. Heel moontlik aangehits om haar te vermoor. Haar grond is seker vir hom belowe.